8 сарын 21

**8 сарын 21** нь Григорийн тооллын жилийн 233 дахь (өндөр жил бол 234 дэх) өдөр юм. Мөн он дуустал 132 өдөр үлдэж байна.

## Үйл явдлууд 
*1331 он - Унгарын хаан III Стефан Урос хэдэн сар үргэлжилсэн хаан ширээний төлөөх тэмцэлдээний дүнд хаан суудлаа авч үлдэв.
*1770 он - Их Британийн аялагч Жэймс Күүк Австралийн зүүн хэсгийг нээн илрүүлж, Их Британийн газар нутаг хэмээн зарласан бөгөөд Шинэ Өмнөд Уэльс гэж нэрийджээ.
*1810 он - Францын маршал Жан Баптист-Бернадот Шведийн угсаа залгамжлах хунтайжаар сонгогдов.
*1888 он - Дэлхийн түүхэнд хамгийн анхны кассын машиныг зохион бүтээгч Уиллиам Сьюуорд Борроус албан ёсоор патентжуулав.
*1901 он - Үндэстний худалдааны зөвлөлүүдийн олон улсын нарийн бичгийн дарга нарын газар Копенхаген хотноо байгуулагдав.
*1911 он - Луврын музейн ажилтан Леонардо да Винчийн сод бүтээл болох Мона Лизаг хулгайлжээ.
*1914 он - Дэлхийн нэгдүгээр дайн: Германы цэргийн хүч Самбре мөрнийг өгсөн ялалт байгуулав.
*1942 он - Дэлхийн хоёрдугаар дайн: Тенаругийн тулаанаар АНУ-ын арми Японы империалист армийг бут цохив.
*1957 он - ЗХУ холын тусгал бүхий R-7 Семёрка пуужинг амжилттай туршив. Энэ нь дэлхийн түүхэн дэх тив алгасагч анхны пуужин юм.
*1959 он - АНУ-ын Ерөнхийлөгч Дуайт Д.Айзенхауэр Хавайг нэгдсэн улсын 50 дахь муж улс болгох шийдвэрт гарын үсэг зуржээ. Энэ өдрийг Хавайчууд албан ёсны баяр болгон тэмдэглэдэг билээ.
*1961 он - Америкийн хөгжмийн урлагт өөрийн гэсэн чухал байр суурь эзлэх Мотаун студи хамгийн анхны номер нэг хит дуугаа гаргажээ. Тус дууг The Marvelettes хамтлаг дуулдаг бөгөөд "Please, Mr.Рostman" гэдэг юм.
*1968 он - АНУ-ын тэнгисийн цэргийн алба хаагч бага Жеймс Андерсоныг Алдарын төлөөх медалиар нэхэн шагнах шийдвэрийг АНУ-ын Батлан хамгаалах яам гаргажээ. Ингэснээр хар арьст хүн тус медалийг авсан анхны тохиолдол болон түүхэнд үлдсэн байна. 
*1983 он - Филиппиний сөрөг хүчний тэргүүн Бенино Акуиног Манилагийн олон улсын нисэх буудалд байхад нь халдаж, амь насыг нь хороожээ. 
*1991 он - Латви улс албан ёсоор ЗХУ-ын бүрэлдэхүүнээс тусгаарлагдаж байгаагаа зарлажээ. 
*2001 он - Хуучин Югославын бүгд найрамдах Македон улсад болж байгаа иргэний дайныг харгалзан НАТО буюу Умард Атлантын Цэргийн Эвсэл энхийг сахиулах зорилгоор цэрэг оруулах шийдвэр гаргажээ.

## Энэ өдөр төрөгсөд 
*1165 он - Францын хаан II Филип (1223 онд нас барсан)
*1660 он - Францын инженер, математикч Хуберт Готье (1737 онд нас барсан)
*1754 он - Хийгээр ажилладаг гэрлийг зохион бүтээгч Уиллиам Мөрдок (1839 онд нас барсан)
*1765 он - Их Британийн хаан IV Уиллиам (1837 онд нас барсан)
*1936 он - АНУ-ын домогт сагсан бөмбөгч Уилт Чемберлэн (1999 онд нас барсан)
*1937 он - Эквадорын 59 дэх Ерөнхийлөгч Густаво Нобоа
*1939 он - Ботсвана улсын гурав дахь Ерөнхийлөгч Фестус Могаэ
*1956 он - "Их Хотын Секс" олон анкит киноны Самантагийн дүрээр нэрд гарсан Ким Кетрэлл 
*1963 он - Марокко улсын хаан VI Мохаммед 
*1967 он- "System of a Down" хамтлагийн гоцлол дуучин Серж Танкиан 
*1973 он - Гүүгл хайлтын системийг үндэслэгч Сергей Брин
*1986 он - Олимпын наадмын ойрын зайн гүйлтийн төрөлд зургаан алтан медаль хүртсэн, Ямайкын гүйгч Усайн Болт
*1988 он - Польшийн шигшээ багийн ахлагч, Германы "Баейрн Мюнхэн" клубын тоглогч Роберт Левандовски

## Энэ өдөр нас барагсад 
*1940 он - ЗХУ-ыг үндэслэгч, "Улаан Арми"-ийн номлолыг бий болгосон Лев Троцкий (1879 онд төрсөн)
*1943 он - Нобелийн шагналт зохиолч, сэтгүүлч Хенрик Понтоппидан (1857 онд төрсөн)
*1947 он - Алдарт "Бугатти" брендийг үндэслэгч, инженер, бизнесмэн Этторе Бугатти (1881 онд төрсөн)
*1979 он - Италийн нэрт хөлбөмбөгч Жузеппэ Меацца (1910 онд төрсөн)
*1995 он - Нобелийн шагналт физикч, математикч Субрахманян Чандрасехар (1910 онд төрсөн)

## Тэмдэглэлт баярууд 
*  Нино Акүйногын өдөр 
*  Залуусын өдөр

----

0821
#21